Go ka nna le tiragalo ya botlhokwa mo lefelong la gaeno e e ka go bulelang sebaka se se molemo sa go neela bosupi jo e seng jwa tlwaelo. Fa poresidente wa United States a ne a tla go etela poresidente wa Mexico kwa polasing ya gagwe gaufi le Guanajuato, babegadikgang go dikologa lefatshe ba ne ba tla go bega ka tiragalo eno. Lelapa lengwe la Basupi le ne la rulaganya go dirisa sebaka seno go rera ka Seesemane. Matswela e nnile a a molemo. Ka sekai, mmegadikgang mongwe o ne a begile ka dintwa di le mmalwa, tse di tshwanang le tse di lolweng kwa Kosovo le Kuwait. Modirimmogo le ene o ne a swela mo matsogong a gagwe fa a sena go thuntshiwa ke mongwe yo o iphitlhileng. Fa mmegadikgang yono a utlwa ka tsogo, o ne a leboga Modimo a geletse dikeledi ka ntlha ya go mo itsise gore botshelo bo na le maikaelelo. O ne a re le fa a ne a se kitla a tlhola a bona banyalani bano ba Basupi gape, o ne a tla boloka dikgang tseo tse di molemo tsa Baebele mo pelong ya gagwe.